C 252/32
BG
Официален вестник на Европейския съюз
17.7.2023 г.
Второ, Франция не е взела необходимите мерки, за да гарантира, че в 13 агломерации, които заустват градски отпадъчни води в чувствителни зони, посочените градски води преди заустването им се подлагат на по-строго пречистване от вторичното пречистване или на равностойна обработка в съответствие с член 5 от Директива 91/271, като се спазват параметрите, посочени в приложение I, буква Б. Трето, Франция не е взела необходимите мерки, за да гарантира, че в 87 агломерации пречиствателните станции за градски отпадъчни води са проектирани, изградени, експлоатирани и поддържани по такъв начин, че да осигуряват достатъчна производителност при всички нормални климатични условия на мястото, където са разположени, и че при проектирането им се държи сметка за сезонните колебания на притока органични вещества в съответствие с член 10 от Директива 91/271.
Четвърто, Франция не е взела необходимите мерки, за да гарантира, че компетентните органи или съответните институции наблюдават заустванията от пречиствателните станции за градски отпадъчни води в 87 агломерации, за да проверят съответствието им с изискванията на приложение I, буква Б, съгласно процедурите за контрол, определени в приложение I, буква Г, както се изисква от член 15, параграф 1, първо тире от Директива 91/271.
(1)
Директива на Съвета от 21 май 1991 година за пречистването на градските отпадъчни води (ОВ L 135, 1991 г., стр. 40; Специално издание на български език, 2007 г., глава 15, том 2, стр. 43).
Преюдициално запитване от Consiglio di Stato (Италия), постъпило на 26 април 2023 г. — Autorità per le Garanzie nelle Comunicazioni и др. / Telecom Italia SpA и др.
(Дело C-273/23, Autorità per le Garanzie nelle Comunicazioni и др.)
(2023/C 252/35) Език на производството: италиански Запитваща юрисдикция Consiglio di Stato Страни в главното производство Жалбоподатели: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Ответници: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA, BT Italia SpA Преюдициален въпрос Трябва ли Директива 97/33/ЕО (1), в частност член 5 от нея, и Директива 2002/22/ЕО (2), в частност член 13 от нея, приложими ratione temporis, и принципите на прозрачност, на минимално нарушаване на пазара, на недопускане на дискриминация и на пропорционалност, да се тълкуват в смисъл, че: a) е допустимо националното законодателство да предвижда ex lege и за мобилните телефонни оператори задължения за участие във финансирането на несправедливата тежест, произтичаща от предоставянето на една и съща универсална услуга, без това разширяване на обхвата на задължението да подлежи на проверка от страна на националния регулаторен орган за съществуването на отношение на конкуренция или на взаимозаменяемост между операторите, които носят тази тежест, и оператора, на когото е възложено да предоставя посочената услуга в рамките на един и същ пазар, релевантен от гледна точка на правото в областта на конкуренцията; б) е допустимо — наред с или като алтернатива на критерия за заменяемост между фиксираните и мобилните мрежови услуги, за целите на проверката дали тежестта е несправедлива — националните регулаторни органи да използват допълнителни критерии — и ако е така, кои — за възлагане на мобилните оператори на задължение за финансиране?
(1) (2)
Директива 97/33/ЕО на Европейския парламент и на Съвета от 30 юни 1997 година относно взаимното свързване в далекосъобщенията за осигуряване на универсална услуга и оперативна съвместимост чрез прилагане на принципите на предоставяне на отворени мрежи (ONP) (ОВ L 199, 1997 г., стр. 32).
Директива 2002/22/ЕО на Европейския парламент и на Съвета от 7 март 2002 година относно универсалната услуга и правата на потребителите във връзка с електронните съобщителни мрежи и услуги (Директива за универсалната услуга) (ОВ L 108, 2002 г., стр. 51; Специално издание на български език, 2007 г., глава 13, том 35, стр. 213)